ጉዳይ መንግስቲ ፌደራልን ትግራይን ኣቦ መንበር ኮሚሽን ዕርቅን ሰላምን ካርዲናል ብርሃነ እየሱስ ሱራፍኤል፡ ኣብቲ ቅድም ከም ሽማግለ ሃገር ናብ ትግራይ ከይዶሙሉ ዝነበሩ እዋን "ከይድና ክንሓቶም ከለና ድሉዋት ኢና ይብሉና፤ ኣመራርሓ እቲ ክልል'ውን ንዘተ ድሉዋት ኢና ይብሉና። መድረኽ ዘተ ኣዳሊና ኣለና ክንብሎም ከለና ግን ዘቐምጡዎ ቅድመ ኹነት ኣሎ" ክብሉ ተዛሪቦም። ብኻልእ ወገን ምኽትል ኣደመንበር የትነበርሽ ብወገና "ንዓና ክልቲኦም መንግስታት ቅቡልነት ኣለዎም'ዩ" ኢላ። ግን ድማ "ኣብ ሞንጎ ክልቲኦም ወገናት ዘጋጥም ጸገም ምፍታሕ ናይቲ ኮሚሽን ሓላፍነት ኣይኮነን" ብምባል፡ "ከም ሓደ ወገን ግን ክልቲኦም ብህድኣት ንክዘራረቡ ክንሓቶም ኢና" ኢላ። ክልቲኦም ኣካላት ንክዛተዩ ድማ ዘይሻራዊ ኣካል ዘድሊ እንተኾይኑ እቲ ኮሚሽን ቅሩብ ከም ዝኾነ ሓቢራ። ኮሚሽን ዕርቀ ሰላም ንመን እዩ ክዓርቕ?
